NÁRODNÁ RADA SLOVENSKEJ REPUBLIKY

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1294/2007-sekr.

**455a**

# Spoločná správa

výborov Národnej rady Slovenskej republiky o výsledku prerokovania zákona z 20. septembra 2007, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač **455**) v druhom čítaní

**I.**

Národná rada Slovenskej republiky schválila dňa 20. septembra 2007 zákon, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov.

 Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon na opätovné prerokovanie a vo svojom rozhodnutí č. 2824-2007-BA zo dňa 9. októbra 2007 uviedol dôvody na vrátenie zákona.

Predseda Národnej rady Slovenskej republiky rozhodnutím č. 456 z 10. októbra 2007 pridelil vrátený zákon na opätovné prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodársku politiku

s termínom na prerokovanie vo výbore vrátane v gestorskom výbore do 15. októbra 2007.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vrátený zákon pridelený, neoznámili v určenej lehote gestorskému výboru žiadne stanovisko k vrátenému zákonu (§ 75 ods. 2 rokovacieho poriadku).

**III.**

Výbory, ktorým bol vrátený zákon pridelený tento prerokovali s nasledovným záverom:

Ústavnoprávny výbor Národnej rady Slovenskej republiky prerokoval vrátený zákon 15. októbra 2007 a uznesením č. 256 odporučil Národnej rade Slovenskej republiky zákon z 20. septembra 2007, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky, po opätovnom prerokovaní schváliť v znení zmeny uvedenej pod bodom A. tohto uznesenia.

Výbor Národnej rady Slovenskej republiky pre hospodársku politiku prerokoval vrátený zákon 11. októbra 2007 a uznesením č. 236 odporučil Národnej rade Slovenskej republiky zákon z 20. septembra 2007, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky, po opätovnom prerokovaní schváliť v znení zmeny uvedenej pod bodom A. tohto uznesenia.

**IV.**

 Z rozhodnutia prezidenta Slovenskej republiky a uznesení výborov v časti III. spoločnej správy vyplynul pozmeňujúci návrh:

V čl. I sa vypúšťa šiesty bod.

Doterajší 7. a 8. bod sa označujú ako 6. a 7. bod,

***Gestorský výbor odporúča schváliť.***

**V**.

Gestorský výbor na základe stanovísk výborov k vrátenému zákonu vyjadrených v III. časti spoločnej správy a stanovísk poslancov gestorského výboru vyjadrených v rozprave k tomuto zákonu v súlade s § 79 ods. 4 a § 90 ods. 5 rokovacieho poriadku

**odporúča Národnej rade Slovenskej republiky**

zákon z 20. septembra 2007, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky, po opätovnom prerokovaní **schváliť** v znení pripomienky uvedenej v tejto správe**.**

 Spoločná správa výborov Národnej rady Slovenskej republiky o výsledkoch prerokovania vráteného zákona v druhom čítaní bola schválená uznesením Výboru Národnej rady Slovenskej republiky pre hospodársku politiku č. 237 z 15. októbra 2007.

 Výbor určil Jána **Chrbeta,** spoločného spravodajcu výborov na opätovné prerokovanie vráteného zákona v druhom a treťom čítaní v Národnej rade Slovenskej republiky, aby informoval Národnú radu Slovenskej republiky o výsledku rokovania výborov a odôvodnil návrh a stanovisko gestorského výboru.

Bratislava 15. októbra 2007

Štefan **K u ž m a, v.r.**

podpredseda Výboru NR SR pre

hospodársku politiku